Изпит: MS Excel Advanced

# Описание

Даден е списък с различни проведени събития с информация за датата и мястото на тяхното провеждане, както броя продадени билети и реализирания маркетигнов бюджет. Обобщете данните и постройте диаграма според условието.

# Част 1: Обобщена таблица (55 точки)


## Условие 1 (15 точки)

Създайте обобщена таблица върху данните. Обобщете по редове спрямо **полетата Събитие** и **Град**, като полето **Събитие** да бъде главно.

## Условие 2 (10 точки)

Обобщете стойностите от **поле Продадени билети**, използвайки функция за обобщаване **Сумиране** (**Sum**). Озаглавете обобщеното поле **Зрители**.

Създадената обобщена таблица по подразбиране е във вид, включващ междинна сума в горната част на всяка група и бутони за скриване на подгрупите, което е необходимо, за да бъдат изпълнени следващите условия.



Ако таблицата не изглежда като на примера, приложете следните настройки:

* Report Layout 🡪 **Compact Form** (компактен вид на информацията)
* Subtotals 🡪 Show at **Top of Group** (междинна сума в горната част на всяка група)
* Show 🡪 **+/- Buttons** (бутони за скриване на подгрупите)

## Условие 3 (15 точки)

**Сортирайте** всички **Събития** (главната група на обобщението) спрямо стойността на обобщеното **поле Зрители**, в **низходящ ред**. На първо и второ място трябва да се появят събитията **NYAccord** и **Greenclick**.

## Условие 4 (15 точки)

Създайте изчислено поле (**Calculated Field**), което смята по формулата:

**Маркетингов бюджет / Продадени билети**

Кръстете полето **Разход на зрител** и го оформете така, че стойностите да се визуализират като **валута** без знаци след запетаята.

Новосъздаденото поле се включва автоматично в **стойностите** на обобщената таблица. Ако това не се случи, добавете го ръчно след **полето Зрители**.

# Част 2: Диаграма (45 точки)

Преди да започнете с оформлението на диаграмата, свийте всички главни групи, така че да се вижда само информацията за събитията (градовете остават скрити).



## Условие 1 (15 точки)

Създайте диаграма към обобщената таблица, от вид вертикални колонки (**Clustered Column**). Поставете стойностите от поле Разход на зрител на втора вертикална ос (**Secondary Axis**).

## Условие 2 (20 точки)

Оформете колонките на диаграмата, така че поредицата **Зрители** да бъде по-широка, а поредицата **Разход** на зрител да бъде по-тясна (**Gap Width**). Оформете цветовете на поредиците според примера. Добавете заглавие към диаграмата и въведете в него „**Посещения спрямо разход на зрител**“. За заглавието използвайте **шрифт Arial Black** с **размер 16** точки.

## Условие 3 (10 точки)

### За версии 2010+:

Добавете слайсър (**Slicer**) върху **полето Градове**. Филтрирайте чрез него само стойностите за Бургас. Оформете слайсъра, както е показано на примера.

### За версии преди 2010:

Използвайте полето Град, за да филтрирате данните. Филтъра трябва да позволява избиране на **няколко стойности едновременно**. Визуализирайте само данните за Бургас.

Завършената задача ще има следния вид:

